CELEX: 62020TN0525
Language: fi
Date: 2020-08-14 00:00:00
Title: Asia T-525/20: Kanne 14.8.2020 – ITD ja Danske Fragtmænd v. komissio

16.11.2020   
            
            
               FI
            
            
               Euroopan unionin virallinen lehti
            
            
               C 390/38
            
         
      Kanne 14.8.2020 – ITD ja Danske Fragtmænd v. komissio
      (Asia T-525/20)
      (2020/C 390/55)
      Oikeudenkäyntikieli: englanti
      
         Asianosaiset
      
      
         Kantajat: ITD, Brancheorganisation for den danske vejgodstransport (Padborg, Tanska) ja Danske Fragtmænd A/S (Åbyhøj, Tanska) (edustaja: asianajaja L. Sandberg-Mørch)
      
         Vastaaja: Euroopan komissio
      
         Vaatimukset
      
      Kantajat vaativat, että unionin yleinen tuomioistuin
      
                  —
               
               
                  kumoaa valtiontuesta SA. 52489 (2018/FC) – Tanska, ja valtiontuesta SA. 52658 (2018/FC) – Ruotsi (Väitetty tuki PostNord Logisticsille) 12.5.2020 annetun komission päätöksen C(2020) 3006 final
               
            
                  —
               
               
                  velvoittaa komission korvaamaan oikeudenkäyntikulut
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat yhteen kanneperusteeseen, jonka mukaan komissio on laiminlyönyt velvollisuutensa aloittaa muodollinen tutkintamenettely.
      
                  —
               
               
                  Kantajat vetoavat seikkoihin, jotka koskevat vakavia vaikeuksia alustavan tutkintamenettelyn kestossa ja olosuhteissa.
               
            
                  —
               
               
                  Kantajat vetoavat myös siihen, että vastaaja arvioi riittämättömästi ja puutteellisesti pääomanlisäyksen syyksiluettavuuden, ja erityisesti seuraavaan:
                  
                              —
                           
                           
                              riittämätön ja puutteellinen arviointi, koska komissio ei ole nojautunut täsmällisiin, luotettaviin ja johdonmukaisiin tietoihin,
                           
                        
                              —
                           
                           
                              vakavia vaikeuksia, jotka ilmenevät siitä, että komissio on tehnyt virheen arvioidessaan, että päätöksen pääomasijoituksen myöntämisestä teki PostNord Group AB eikä PostNord AB,
                           
                        
                              —
                           
                           
                              vakavia vaikeuksia, jotka ilmenevät siitä, että komissio on tehnyt virheen katsoessaan, että PostNord AB:n hallituksen päätös pääomasijoituksen myöntämisestä ei johdu Tanskan ja Ruotsin valtioista.
                           
                        
            
                  —
               
               
                  Kantajat vetoavat viimeiseksi riittämättömään ja puutteelliseen analyysiin PostNord Logisticsin kustannusten ristisubventioon Post Danmark A/S:n toimesta.